
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 71
                                                              din 27 aprilie 2017
             privind desfășurarea evenimentului „Zilele Culturii Germane” 2017 și punerea la dispoziție, cu 
             titlu gratuit, a Centrului Național de Informare și Promovare Turistică și a terenului aparținând 
             domeniului public din Cetatea Medievală (Piața Cetății și Piața Muzeului) pentru desfășurarea 
                                                                     evenimentului cultural

   
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9348/XI/2/05.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 155/07.02.2017 a Forumului Democrat al Germanilor din România – Filiala Sighişoara, înregistrată la Municipiul Sighişoara cu nr. 3510/13.02.2017, prin care se solicită sprijin logistic pentru organizarea evenimentului „Zilele Culturii Germane” 2017, în perioada 09.06.2017 - 11.06.2017, constând în punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander) pentru zilele de 09 - 10.06.2017 şi a terenului aparţinând domeniului public din Cetatea Medievală, respectiv Piaţa Muzeului, în ziua de 09.06.2017 și Piața Cetății, în ziua de 11.06.2017;
Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate cu nr. 9347/XI/2/05.04.2017 al Direcției Administrarea Patrimoniului, prin care se propune şi se justifică oportunitatea organizării evenimentului „Zilele Culturii Germane” 2017, în perioada 09.06.2017 - 11.06.2017, precum și punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander) pentru zilele de 09 -10.06.2017 şi a terenului aparţinând domeniului public din Cetatea Medievală, respectiv Piaţa Muzeului, în ziua de 09.06.2017 și Piața Cetății, în ziua de 11.06.2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001,- Legea administraţiei publice locale, republicată, cu completările şi modificările ulterioare,
               H O T Ă R Ă Ş T E:

Art. 1. Se aprobă organizarea evenimentului „Zilele Culturii Germane” 2017, în perioada 09.06.2017 - 11.06.2017, eveniment organizat de Forumul Democrat al Germanilor din România - Filiala Sighişoara. 
Art. 2. Se aprobă punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), în zilele de 09 - 10.06.2017, către Forumul Democrat al Germanilor din România - Filiala Sighişoara, în vederea desfăşurării unor activități din cadrul evenimentului „Zilele Culturii Germane” 2017.
Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piaţa Muzeului, în ziua de 09.06.2017 și Piața Cetății, în ziua de 11.06.2017, către Forumul Democrat al Germanilor din România - Filiala Sighişoara, în vederea desfășurării unor activități din cadrul evenimentului „Zilele Culturii Germane” 2017, potrivit planurilor de situaţie, anexa nr. 1 și nr. 2 la prezenta hotărâre.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Direcția Relaţii Publice și Comunicare, Muzeul de Istorie, Compartimentul Centrul Național de Informare și Promovare Turistică, Serviciul Public Poliţia Locală, Compartimentul Protecţie Civilă, P.S.I. din cadrul Municipiului Sighișoara şi Forumul Democrat al Germanilor din România - Filiala Sighişoara.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică,  prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                            Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  2 ex. Direcţia Administrarea Patrimoniului;

  1 ex. Direcţia Relaţii Publice şi Comunicare;
  1 ex. Muzeul de Istorie;
  1 ex. Serviciul Public Poliţia Locală;

  1 ex. Compartimentul Protecţie Civilă, P.S.I.;

  1 ex. Compartimentul Centrul Naţional de Informare şi Promovare Turistică;

  1 ex. Forumul Democrat al Germanilor din România - Filiala Sighişoara.

14 ex. 

B.A.
